Document ID: 32006R2014

32006R2014
L 384/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2014/2006 НА СЪВЕТА
от 19 декември 2006 година
за изменение на Регламент (ЕО) № 2505/96 за откриване и управление на тарифните квоти на Общността за определени селскостопански и промишлени продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаването на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
На 20 декември 1996 г. Съветът прие Регламент (ЕО) № 2505/96 (1). Тъй като търсенето в Общността на въпросните продукти предстои да се посрещне при най-благоприятните условия, някои съществуващи тарифни квоти следва да бъдат разширени и регулирани, а някои нови квоти на Общността следва да бъдат отворени с намалени или нулеви ставки на митата за съответните обеми, без да се внася объркване на пазарите на тези продукти.
(2)
Доколкото количеството по квотата за една тарифна квота на Общността е недостатъчно да покрие нуждите на промишлеността в Общността за текущия квотен период, то следва да бъде увеличено считано от 1 януари 2007 г.
(3)
Не е в интерес на Общността да продължава да предоставя тарифни квоти на Общността през 2007 г. за някои продукти, за които митата са премахнати през 2006 г. По тази причина тези продукти следва да бъдат премахнати от таблицата в приложение I към Регламент (ЕО) № 2505/96.
(4)
Предвид големия брой промени, които предстои да бъдат извършени, яснотата изисква приложение I към Регламент (ЕО) № 2505/96 да бъде заменено изцяло.
(5)
Регламент (ЕО) № 2505/96 следва съответно да бъде изменен.
(6)
Предвид икономическото значение на настоящия регламент е необходимо да се разчита на основанията за спешност, предвидени в точка I.3 от протокола за ролята на националните парламенти в Европейския съюз, приложен към Договора за Европейския съюз и към договорите за създаване на Европейската общност, Европейската общност за въглища и стомана и Европейската общност за атомна енергия.
(7)
Тъй като настоящият регламент предстои да се прилага от 1 януари 2007 г., той следва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 2505/96 се заменя с текста на приложението към настоящия регламент.
Член 2
За квотния период 1 януари-31 декември 2006 г. в приложение I към Регламент (ЕО) № 2505/96 количеството по тарифната квота за поръчка номер 09.2981 се определя на 260 000 единици.
Член 3
За квотния период 1 януари-31 декември 2007 г. в приложение I към Регламент (ЕО) № 2505/96:
-
количеството по тарифната квота за поръчка номер 09.2002 се определя на 1 000 тона,
-
количеството по тарифната квота за поръчка номер 09.2030 се определя на 1 000 тона,
-
количеството по тарифната квота за поръчка номер 09.2612 се определя на 1 900 тона,
-
количеството по тарифната квота за поръчка номер 09.2620 се определя на 1 000 000 единици,
-
количеството по тарифната квота за поръчка номер 09.2727 се определя на 15 000 тона.
Член 4
В приложение I към Регламент (ЕО) № 2505/96 тарифните квоти за поръчки с номера 09.2920, 09.2970, 09.2972 и 09.2977 се добавят считано от 1 януари 2007 г.
Член 5
Тарифните квоти за поръчки с номера 09.2026, 09.2853, 09.2976 и 09.2981 се затварят считано от 1 януари 2007 г.
Член 6
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 2006 година.

Labels: 3
1
6